ایسپانیادا آنایاسا محکمه‌سی کاتالونیانین موستقیل‌لیک قانونونون یارادیلماسی و بو قانونون قبولو اوچون بؤلگه‌سل مجلیس‌دن کئچیریلن بوتون دوزنلمه‌لری دوردوردو.
قرار محکمه هیاتینده یئکدیل‌لیکله قبول ائدیلدی.
کاتالونیا حکومتین‌دن گلن ایلک آچیقلاما، قاضی‌لرین ایسپانیا باش ناظیری ماریانو راخوی‌ون ایستگینه اویغون داوراندیغی یولوندا اولدو.
ایسپانیا حکومتی، 1 اوکتوبردا ائدیلمه‌سی پلان‌لانان کاتالونیا موستقیل‌لیک رفراندومونو آنایاسا محکمه‌سینه داشیمیشدی.
کاتالونیا موختار رهبرلیگی باشقانی کارلس پوجدموت 23 ژوئیه‌ده،
"هئچ بیر قاداغا، هئچ بیر تهدید کاتالان‌لارین دموکراتیک بیر شکیلده گله‌جک‌لری اوچون قرار وئرمک‌دن آلیکویامایاجاق" دئمیشدی.
کاتالونیا رفراندوم‌ونون آنایاسایا ضد اولدوغونو بیر چوخ دفعه سؤیله‌ین باش ناظیر راجوی، پوجدمونت‌ون موستقیل‌لیک رفراندوم اوچون موذاکیره تکلیفی اوزرینه ایسه "ایستمیرم، اینانمیرام و منیم باشقان‌لیغی‌نین اثناسیندا اولمایا‌جاق" دئیه دانیشمیشدی.
مرکزی حکومتین بو رفتاری اوزرینه 11 ژوئیه‌ده 40 مین کاتالان کوچه‌یه چیخا‌راق رفراندوم‌ونون ائدیله‌جگینی ائشیت‌دیرن کاتالونیا حکومتینه دستک نوماییشی ائتمیشدی.
دونیا سویه‌سینده ان تانینمیش کاتالان‌لاردان اولان بارسئلونا تیمی‌نین اسکی اویونچوسو و منچستر سیتی‌نین تکنیکی دیرکتورو پپ گواردیولا، اوخودوغو موستقیل‌لیک مانیفستوسوندا، "ایسپانیا ایستمه‌سه ده رفراندومونا گئدجگیک" دئمیشدی.
